Bréck op der Dörnauelsmillen

D'Bréck op der Dörnauelsmillen oder och nach op der Dräsmillen ass eng däitsch-lëtzebuergesch Grenzbréck iwwer d'Our.

Dës metalle Bréck ass am Joer 2010 gebaut ginnDéi offiziell Aweiung war den 23. November 2010. Cf. Luxemburger Wort vum 19. Juli 2011, S. 23: "Fortwährendes Zusammenwachsen". Erneuerte Rad-und Wanderbrücke über die Our im Dreiländereck eingeweiht. nodeem de Virgänger, eng baufälleg Jachbréck, e puer Joer gespaart war. Si kann zu Fouss oder mam Vëlo benotzt ginn. Si läit tëscht den Uertschafte Rouderssen zu Lëtzebuerg a Preischeid am Äifelkrees Béibreg-Prüm an Däitschland.

Op der mëttelster Stäip gouf eng Statu vum Bommenzinnes – dem Patréiner vun de Brécken – opgeriicht, grad sou wéi zu Veianen.

Déi al Jachbréck (1972-2010)
Déi al Bréck war eng sougenannt Jachbréck am Fachwierkbau. Et war eng reng Foussgängerbréck a gouf 1972 am Optrag vun der Vereinigung Deutsch-Luxemburgischer Naturpark gebaut. D'Bréck war aus Holz an d'Feldwäite waren 2  14,65 Meter. Den Iwwergank war jorelaang gespaart well d'Bréck baufälleg war.

D'Nopeschbrécke sinn d'Bréck vun Doosber (flossop) an d'Bréck vun Eesbech (flossof). Bis am Zweete Weltkrich war d'Bréck op der Frankemillen déi éischt Nopeschbréck no uewen.

 Illustratiounen 

 Kuckt och 
Lëscht vun däitsch-lëtzebuergesche Grenzbrécken

 Literatur 
Weber, Heinrich Theodor, 1997. - Brücken über die deutsch-luxemburgische Grenze. Gollenstein, Blieskastel. ISBN 3-930008-61-0

 Um Spaweck 

Kategorie:Dunnebrécken
Kategorie:Grenzbrécke Lëtzebuerg-Däitschland
Kategorie:Foussgängerbrécken an Däitschland
Kategorie:Foussgängerbrécken zu Lëtzebuerg
Kategorie:Bauwierker 1972
Kategorie:Brécken iwwer d'Our
Kategorie:Bauwierker 2010
Kategorie:Gemeng Parc Housen